เป็นประจำเดือนสองรอบ เป็น17-23 แล้วมาอีกวันจันที่ 21แบบนี้เป็นอะไรคะมีเสี่ยงท้องไมคะืไม่ได้กินยาอะไรเลยคะ
สวัสดีค่ะ รอบเดือนตามปกติคือ ควรจะมาทุก 24-38 วัน โดยที่จำนวนวัน ปริมาณเลือดประจำเดือน ที่เท่าเดิมค่ะ ดังนั้นการที่มีเลือดออกมานอกเหนือจากรอบเดือน อาจเป็นเลือดที่ออกผิดปกติ ที่ไม่ใช่รอบเดือนค่ะอย่างไรก็ตาม การมีเพศสัมพันธ์ เเละมีความเสี่ยงต่อการตั้งครรภ์ เเนะนำให้ตรวจปัสสาวะเพื่อดูการตั้งครรภ์ร่วมด้วยค่ะ ถ้ามีเลือดออกผิดปกตินอกเหนือจากรอบเดือนเเต่ถ้าไม่ได้มีเพศสัมพันธ์ หรือ ไม่ได้ใช้ยาฮอร์โมน ที่อาจเป็นสาเหตุในการทำให้เลือดออก อาจเกิดจากสาเหตุอื่นๆได้ค่ะ เช่นการไม่ตกไข่ (Anovulation)การติดเชื้อที่ปากมดลูกหรือช่องคลอด การที่มีติ่งเนื้อที่ปากมดลูก หรือในโพรงมดลูกได้ค่ะ หรือการมีเนื้องอกในโพรงมดลูกหรือ กล้ามเนื้อมดลูกค่ะเเนะนำให้ไปพบเเพทย์ เพื่อตรวจภายใน เเละหาสาเหตุอย่างละเอียดค่ะ